Oficialul SUA care a anunțat ridicarea vizelor pentru România este fiul unei românce. Povestea lui Alejandro Mayorkas
Românii vor putea merge în Statele Unite fără viză. Anunțul crucial a fost făcut vineri la Washington. Să vedem acum cine este oficialul din Statele Unite care a anunțat astăzi ridicarea vizelor pentru români. Se numește Alejandro Mayorkas, este șeful Departamentului pentru Securitate Internă și fiul unei românce. Este avocat de profesie, iar mama sa provine dintr-o familie de evrei care a fugit din țara noastră în anii `40, de teama naziștilor.